**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL LEIDIMO BĮ KLAIPĖDOS MIESTO SAVIVALDYBĖS ADMINISTRACIJAI SUMAŽINTI DARBO PARTIJOS PAGAL PANAUDOS SUTARTĮ NAUDOJAMŲ PATALPŲ DARŽŲ G. 1A, KLAIPĖDOJE, PLOTĄ IR SKIRTI SEIMO NARIUI“ PROJEKTO**

1. **Sprendimo projekto esmė, tikslai ir uždaviniai.**

Šiuo sprendimu Klaipėdos miesto savivaldybės taryba leidžia BĮ Klaipėdos miesto savivaldybės administracijai sumažinti Darbo partijai pagal panaudos sutartį perduotų negyvenamųjų patalpų Daržų g. 1A, Klaipėdoje, plotą 34,38 kv. m plotu ir suteikti šias patalpas Lietuvos Respublikos Seimo nariui Raimundui Paliukui, išrinktam Klaipėdos miesto vienmandatėje Baltijos rinkiminėje apygardoje, 2012-2016 metų kadencijos Seimo nario įgaliojimų laikui bei jas išlaikyti.

**2. Projekto rengimo priežastys ir kuo remiantis parengtas sprendimo projektas.**

Lietuvos Respublikos Seimo narys Raimundas Paliukas pateikė Klaipėdos miesto savivaldybės administracijai prašymą skirti nuolatines patalpas rinkėjams priimti. Seimo narys pageidauja dalies, 34,38 kv. metro bendrojo ploto pirmo aukšto, negyvenamųjų patalpų Daržų g. 1A, Klaipėdoje, kurias pagal panaudos sutartį šiuo metu naudoja Darbo partija.

Darbo partija pagal panaudos sutartį naudoja 141,52 kv. m ploto negyvenamųjų patalpų Daržų g. 1A, Klaipėdoje. Partija 2013 m. vasario 5 d. raštu Nr. SD-17 pateikė Klaipėdos miesto savivaldybės administracijai sutikimą dėl partijos Klaipėdos skyriaus pagal panaudos sutartį naudojamų negyvenamųjų patalpų Daržų g. 1A, Klaipėdoje, ploto sumažinimo 34,38 kv. metro plotu ir šių patalpų skyrimo Seimo nariui Raimundui Paliukui iki Seimo nario kadencijos pabaigos.

Pagal Lietuvos Respublikos Seimo statuto 13 straipsnio 2 dalį „Savivaldybės privalo vienmandatėse rinkimų apygardose išrinktiems Seimo nariams skirti ir išlaikyti nuolatines patalpas rinkėjams priimti“.

**3. Kokių rezultatų laukiama.**

Lietuvos Respublikos Seimo narys Raimundas Paliukas patalpose priims rinkėjus.

**4. Sprendimo projekto rengimo metu gauti specialistų vertinimai.**

**Nėra**

**5. Išlaidų sąmatos, skaičiavimai, reikalingi pagrindimai ir paaiškinimai.**

Savivaldybės administracija turės apmokėti už Seimo nariui skirtų patalpų šildymą, suvartotą elektros energiją, vandenį, kitas komunalines paslaugas pagal pateiktas PVM sąskaitas-faktūras. Pagal preliminarius paskaičiavimus ne šildymo sezono metu planuojamas patalpų išlaikymas – 30,00 Lt per mėnesį, šildymo sezono metu 330,00 Lt per mėnesį.

**6. Lėšų poreikis sprendimo įgyvendinimui.**

Pagal preliminarius paskaičiavimus planuojamas lėšų poreikis patalpų išlaikymui metams – 1860,00 Lt, iš savivaldybės biudžeto lėšų.

**7. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma. Teigiamos pasekmės – Lietuvos Respublikos Seimo narys Raimundas Paliukas patalpose turės galimybę priimti rinkėjus.

Turto skyriaus vedėja Genovaitė Paulikienė